**POZIV NA DODJELU BESPOVRATNIH SREDSTAVA**

**DOKAZIVANJE INOVATIVNOG KONCEPTA – Drugi Poziv**

**(*referentni broj:*** ***C3.2.R3-I1.05)***

**PRILOG 9.**

**METODOLOGIJA IZRAČUNA STANDARDNE VELIČINE JEDINIČNOG TROŠKA**

Ovaj dokument pojašnjava metodologiju primjene pojednostavljene metode financiranja, odnosno izračuna standardne veličine jediničnog troška osoblja. Izračun za postojeće zaposlenike i novozaposlene vrši se na način opisan u nastavku.

**Upute vezane uz upis troška osoblja u sustav eNPOO nalaze se na kraju dokumenta.**

U slučaju odabira projektnog prijedloga za financiranje, a prije potpisa Ugovora o dodjeli bespovratnih sredstava, potrebno je dostaviti sljedeće popratne dokumente:

1. Dokumenti (akti) temeljem kojih se utvrđuje iznos bruto plaće - ugovor/i o radu i pripadajući dodaci ugovoru o radu, odluka o visini plaće, ili ekvivalentno;
2. Platne liste (IP1 obrazac) za razdoblje od 12 uzastopnih punih mjeseci koji prethode projektnom prijedlogu.

**Troškovi osoblja** (bruto 2) zaposlenih kod prijavitelja ili partnera koji će raditi na provedbi projekta izračunavaju se na način da se zadnji dokumentirani godišnji bruto iznos troškova plaća osoblja podijeli s 1720 sati za osobe koje rade u punom radnom vremenu ili odgovarajućim razmjernim brojem sati od 1720 za osobe koje rade u nepunom radnom vremenu (npr. ukoliko je osoba zaposlena na nepuno radno vrijeme od 4 sata dnevno, izračun troškova se vrši na način da se dokumentirani godišnji bruto 2 iznos troškova plaća djelatnika podijeli s 860 sati; 1720\*50% radnog vremena). Ukupni broj sati prijavljen po osobi za određenu godinu provedbe projekta ne smije prelaziti broj sati upotrijebljen pri izračunu te satnice.

1.1. **Postojeći zaposleni**, za radno mjesto na kojem je djelatnik zaposlen kod prijavitelja ili partnera u mjesecu koji prethodi mjesecu predaje projektnog prijedloga, bruto iznos temeljen je na stvarnoj plaći tog radnog mjesta:

a) za radno mjesto na kojem postoji djelatnik koji je bio zaposlen kod prijavitelja ili partnera zadnjih 12 uzastopnih punih mjeseci koji prethode mjesecu u kojem se podnosi projektni prijedlog, bruto iznos temeljen je na stvarnoj plaći tog radnog mjesta;

b) za radno mjesto na kojem postoji djelatnik koji je bio zaposlen kod prijavitelja ili partnera kraće od 12 uzastopnih punih mjeseci koji prethode mjesecu u kojem se podnosi projektni prijedlog te sa čijim se platnim listama može dokazati trošak bruto plaće, izračun će se izvesti iz dostupnih zabilježenih bruto iznosa troškova zapošljavanja tog djelatnika za mjesece u kojima je djelatnik radio kod prijavitelja ili partnera za mjesece koji prethode mjesecu u kojem se podnosi projektni prijedlog, koji se onda propisno prilagođuju za razdoblje od 12 mjeseci.

1.2. **Novozaposleni**, godišnji bruto iznosi troškova plaća izračunavaju se:

a) za novozaposlene osobe godišnji bruto iznosi troškova plaća izračunavaju se na temelju dokumentiranih podataka o visini plaće drugog zaposlenog osoblja raspoređenog na isto ili slično radno mjesto, a čiji su zadnji godišnji troškovi dostupni za referentno razdoblje odnosno za 12 uzastopnih mjeseci koji prethode projektnom prijedlogu;

b) isključivo u slučaju kada kod prijavitelja ili partnera niti jedna od zaposlenih osoba nije raspoređena na isto ili slično radno mjesto koje bi odgovaralo radnom mjestu novozaposlene osobe, izračun se vrši na sljedeći način:

* za javne istraživačke organizacije izračun se vrši temeljem koeficijenata navedenih u Uredbi o nazivima radnih mjesta i koeficijentima složenosti poslova u javnim službama (NN 25/13, 72/13,151/13, 09/14, 40/14, 51/14, 77/14, 83/14 - Ispravak, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17 - Ispravak, 74/17, 122/17, 9/18, 57/18, 59/19, 79/19, 119/19, 50/20, 128/20, 141/20, 17/21, 26/21, 78/21 i 138/21, 9/22 i 31/22). U Tablici 1. u nastavku navedeni su izračuni jediničnih troškova sukladno navedenoj Uredbi. U slučaju izmjene Uredbe i/ili odluke o visini osnovice za obračun plaće u javnim službama, a prije podnošenja projektnog prijedloga, prijavitelj ili partner je sam dužan izračunati standardnu veličinu jediničnog troška plaće osoblja prema izmijenjenim podacima za izračun primjenom sljedećeg postupka: Bruto 2 x 12 / 1720.

Pri izračunu standardne veličine jediničnog troška koristi se bruto 2 plaća koja uključuje bruto 1 plaću i obvezne doprinose na plaću. Naknade i dodaci na plaću (npr. putni trošak, jubilarna nagrada, dar za djecu, regres, božićnica i dr.) nisu prihvatljivi pri izračunu bruto 2 plaće.

Tablica 1. Izračun standardne veličine jediničnog troška za javne istraživačke organizacije

| **Posebni nazivi radnih mjesta i koeficijenti složenosti poslova u visokim učilištima i javnim institutima** | **Osnovica**  **902,08** | **Koeficijent** | **Bruto 1**  **EUR** | **Doprinosi**  **1,165** | **Bruto 2**  **EUR** | **Jedinični trošak plaće** |
| --- | --- | --- | --- | --- | --- | --- |
| a) Položaji I. vrste |  |  |  |  |  |  |
| 1. dekan, dekan veleučilišta ili visoke škole |  |  |  |  |  |  |
| – redoviti profesor, trajno zvanje |  |  |  |  |  |  |
| – redoviti profesor, prvi izbor |  |  |  |  |  |  |
| – izvanredni profesor |  |  |  |  |  |  |
| – docent |  |  |  |  |  |  |
| – profesor visoke škole, profesor visoke škole u trajnom zvanju ili viši predavač |  |  |  |  |  |  |
| a) iznad 500 zaposlenika 3,395 | 902,08 | 3,395 | 3.062,56 | 1,165 | 3.567,88 | 24,89 |
| b) od 200 do 500 zaposlenika 3,298 | 902,08 | 3,298 | 2.975,06 | 1,165 | 3.465,94 | 24,18 |
| c) do 200 zaposlenika 3,201 | 902,08 | 3,201 | 2.887,56 | 1,165 | 3.364,01 | 23,47 |
| 2. dekan fakulteta bez pravne osobnosti |  |  |  |  |  |  |
| – redoviti profesor, trajno zvanje |  |  |  |  |  |  |
| – redoviti profesor, prvi izbor |  |  |  |  |  |  |
| – izvanredni profesor |  |  |  |  |  |  |
| – docent 3,152 | 902,08 | 3,152 | 2.843,36 | 1,165 | 3.312,51 | 23,11 |
| 3. ravnatelj |  |  |  |  |  |  |
| – znanstveni savjetnik, drugi izbor |  |  |  |  |  |  |
| – znanstveni savjetnik, trajno zvanje |  |  |  |  |  |  |
| – znanstveni savjetnik, prvi izbor |  |  |  |  |  |  |
| – viši znanstveni suradnik |  |  |  |  |  |  |
| – znanstveni suradnik 3,298 | 902,08 | 3,298 | 2.975,06 | 1,165 | 3.465,94 | 24,18 |
| 4. prodekan, prodekan veleučilišta ili visoke škole |  |  |  |  |  |  |
| – redoviti profesor, trajno zvanje |  |  |  |  |  |  |
| – redoviti profesor, prvi izbor |  |  |  |  |  |  |
| – izvanredni profesor |  |  |  |  |  |  |
| – docent |  |  |  |  |  |  |
| – profesor visoke škole, profesor visoke škole u trajnom zvanju |  |  |  |  |  |  |
| – viši predavač |  |  |  |  |  |  |
| a) iznad 500 zaposlenika 3,201 | 902,08 | 3,201 | 2.887,56 | 1,165 | 3.364,01 | 23,47 |
| b) od 200 do 500 zaposlenika 3,152 | 902,08 | 3,152 | 2.843,36 | 1,165 | 3.312,51 | 23,11 |
| c) do 200 zaposlenika 3,104 | 902,08 | 3,104 | 2.800,06 | 1,165 | 3.262,07 | 22,76 |
| 5. Prodekan fakulteta bez pravne osobnosti |  |  |  |  |  |  |
| – redoviti profesor, trajno zvanje |  |  |  |  |  |  |
| – redoviti profesor, prvi izbor |  |  |  |  |  |  |
| – izvanredni profesor |  |  |  |  |  |  |
| – docent 3,104 | 902,08 | 3,104 | 2.800,06 | 1,165 | 3.262,07 | 22,76 |
| 6. pomoćnik ravnatelja |  |  |  |  |  |  |
| – znanstveni savjetnik, drugi izbor |  |  |  |  |  |  |
| – znanstveni savjetnik, trajno zvanje |  |  |  |  |  |  |
| – znanstveni savjetnik, prvi izbor |  |  |  |  |  |  |
| – viši znanstveni suradnik |  |  |  |  |  |  |
| – znanstveni suradnik 3,152 | 902,08 | 3,152 | 2.843,36 | 1,165 | 3.312,51 | 23,11 |
| 7. pročelnik sveučilišnog odjela |  |  |  |  |  |  |
| – redoviti profesor, trajno zvanje |  |  |  |  |  |  |
| – redoviti profesor, prvi izbor |  |  |  |  |  |  |
| – izvanredni profesor |  |  |  |  |  |  |
| – docent 3,152 | 902,08 | 3,152 | 2.843,36 | 1,165 | 3.312,51 | 23,11 |
| 8. zamjenik pročelnika sveučilišnog odjela |  |  |  |  |  |  |
| – redoviti profesor, trajno zvanje |  |  |  |  |  |  |
| – redoviti profesor, prvi izbor |  |  |  |  |  |  |
| – izvanredni profesor – docent 3,104 | 902,08 | 3,104 | 2.800,06 | 1,165 | 3.262,07 | 22,76 |
| 9. pročelnik odsjeka, predstojnik zavoda (više od 20 zaposlenika) |  |  |  |  |  |  |
| – redoviti profesor, trajno zvanje 3,104 | 902,08 | 3,104 | 2.800,06 | 1,165 | 3.262,07 | 22,76 |
| – znanstveni savjetnik, drugi izbor |  |  |  |  |  |  |
| – znanstveni savjetnik, trajno zvanje 3,104 | 902,08 | 3,104 | 2.800,06 | 1,165 | 3.262,07 | 22,76 |
| – redoviti profesor, prvi izbor 2,716 | 902,08 | 2,716 | 2.450,05 | 1,165 | 2.854,31 | 19,91 |
| – znanstveni savjetnik, prvi izbor 2,716 | 902,08 | 2,716 | 2.450,05 | 1,165 | 2.854,31 | 19,91 |
| – izvanredni profesor 2,328 | 902,08 | 2,328 | 2.100,04 | 1,165 | 2.446,55 | 17,07 |
| – viši znanstveni suradnik 2,328 | 902,08 | 2,328 | 2.100,04 | 1,165 | 2.446,55 | 17,07 |
| – docent 2,134 | 902,08 | 2,134 | 1.925,04 | 1,165 | 2.242,67 | 15,65 |
| – znanstveni suradnik 2,134 | 902,08 | 2,134 | 1.925,04 | 1,165 | 2.242,67 | 15,65 |
| – profesor visoke škole 2,134 | 902,08 | 2,134 | 1.925,04 | 1,165 | 2.242,67 | 15,65 |
| – viši predavač, viši asistent 1,746 | 902,08 | 1,746 | 1.575,03 | 1,165 | 1.834,91 | 12,80 |
| 10. pročelnik odsjeka, predstojnik zavoda (do 20 zaposlenih) |  |  |  |  |  |  |
| – redoviti profesor, trajno zvanje 3,055 | 902,08 | 3,055 | 2.755,85 | 1,165 | 3.210,57 | 22,40 |
| – znanstveni savjetnik, drugi izbor |  |  |  |  |  |  |
| – znanstveni savjetnik, trajno zvanje 3,055 | 902,08 | 3,055 | 2.755,85 | 1,165 | 3.210,57 | 22,40 |
| – redoviti profesor, prvi izbor 2,619 | 902,08 | 2,619 | 2.362,55 | 1,165 | 2.752,37 | 19,20 |
| – znanstveni savjetnik, prvi izbor 2,619 | 902,08 | 2,619 | 2.362,55 | 1,165 | 2.752,37 | 19,20 |
| – izvanredni profesor 2,231 | 902,08 | 2,231 | 2.012,54 | 1,165 | 2.344,61 | 16,36 |
| – viši znanstveni suradnik 2,231 | 902,08 | 2,231 | 2.012,54 | 1,165 | 2.344,61 | 16,36 |
| – docent 2,037 | 902,08 | 2,037 | 1.837,54 | 1,165 | 2.140,73 | 14,94 |
| – znanstveni suradnik 2,037 | 902,08 | 2,037 | 1.837,54 | 1,165 | 2.140,73 | 14,94 |
| – profesor visoke škole, profesor visoke škole u trajnom zvanju                           2,037 | 902,08 | 2,037 | 1.837,54 | 1,165 | 2.140,73 | 14,94 |
| – viši predavač, viši asistent 1,697 | 902,08 | 1,697 | 1.530,83 | 1,165 | 1.783,42 | 12,44 |
| 11. voditelj laborat., šef katedre |  |  |  |  |  |  |
| – redoviti profesor, trajno zvanje |  |  |  |  |  |  |
| – znanstveni savjetnik, drugi izbor |  |  |  |  |  |  |
| – znanstveni savjetnik, trajno zvanje 3,007 | 902,08 | 3,007 | 2.712,55 | 1,165 | 3.160,13 | 22,05 |
| 12. voditelj laborat., šef katedre |  |  |  |  |  |  |
| – redoviti profesor, prvi izbor |  |  |  |  |  |  |
| – znanstveni savjetnik, prvi izbor 2,570 | 902,08 | 2,57 | 2.318,35 | 1,165 | 2.700,87 | 18,84 |
| 13. voditelj laborat., šef katedre |  |  |  |  |  |  |
| – izvanredni profesor |  |  |  |  |  |  |
| – viši znanstveni suradnik 2,182 | 902,08 | 2,182 | 1.968,34 | 1,165 | 2.293,11 | 16,00 |
| 14. voditelj laborat., šef katedre |  |  |  |  |  |  |
| – profesor visoke škole, profesor visoke škole u trajnom zvanju |  |  |  |  |  |  |
| – docent |  |  |  |  |  |  |
| – znanstveni suradnik 1,988 | 902,08 | 1,988 | 1.793,34 | 1,165 | 2.089,24 | 14,58 |
| 15. voditelj laborat., šef katedre |  |  |  |  |  |  |
| – viši predavač |  |  |  |  |  |  |
| – viši asistent 1,746 | 902,08 | 1,746 | 1.575,03 | 1,165 | 1.834,91 | 12,80 |
| 16. voditelj laborat., šef katedre |  |  |  |  |  |  |
| – predavač |  |  |  |  |  |  |
| – asistent 1,503 | 902,08 | 1,503 | 1.355,83 | 1,165 | 1.579,54 | 11,02 |
| b) Radna mjesta I. vrste |  |  |  |  |  |  |
| 1. redoviti profesor – trajno zvanje, znanstveni savjetnik |  |  |  |  |  |  |
| – drugi izbor 2,958 | 902,08 | 2,958 | 2.668,35 | 1,165 | 3.108,63 | 21,69 |
| 2. redoviti profesor – prvi izbor, znanstveni savjetnik |  |  |  |  |  |  |
| – prvi izbor 2,425 | 902,08 | 2,425 | 2.187,54 | 1,165 | 2.548,49 | 17,78 |
| 3. izvanredni profesor, viši znanstveni suradnik 2,037 | 902,08 | 2,037 | 1.837,54 | 1,165 | 2.140,73 | 14,94 |
| 4. docent, znanstveni suradnik, viši lektor, profesor visoke škole, profesor visoke škole u trajnom zvanju 1,843 | 902,08 | 1,843 | 1.662,53 | 1,165 | 1.936,85 | 13,51 |
| 5. knjižničarski savjetnik, umjetnički savjetnik 1,843 | 902,08 | 1,843 | 1.662,53 | 1,165 | 1.936,85 | 13,51 |
| 6. viši predavač, viši asistent, poslijedoktorand, |  |  |  |  |  |  |
| viši umjetnički suradnik, viši knjižničar |  |  |  |  |  |  |
| stručni savjetnik u sustavu znanosti i visokom |  |  |  |  |  |  |
| obrazovanju 1,600 | 902,08 | 1,6 | 1.443,33 | 1,165 | 1.681,48 | 11,73 |
| 7. lektor 1,455 | 902,08 | 1,455 | 1.312,53 | 1,165 | 1.529,09 | 10,67 |
| 8. asistent, viši stručni suradnik u sustavu |  |  |  |  |  |  |
| znanosti i visokom obrazovanju, dipl. knjižničar 1,406 | 902,08 | 1,406 | 1.268,32 | 1,165 | 1.477,60 | 10,31 |
| 9. stručni suradnik u sustavu znanosti i |  |  |  |  |  |  |
| visokom obrazovanju 1,261 | 902,08 | 1,261 | 1.137,52 | 1,165 | 1.325,21 | 9,25 |
| 10. predavač, umjetnički suradnik 1,406 | 902,08 | 1,406 | 1.268,32 | 1,165 | 1.477,60 | 10,31 |
| c) Radna mjesta II. vrste |  |  |  |  |  |  |
| 1. viši tehničar, viši laborant 1,067 | 902,08 | 1,067 | 962,51936 | 1,165 | 1.121,34 | 7,82 |
| 2. knjižničar 1,018 | 902,08 | 1,018 | 918,31744 | 1,165 | 1.069,84 | 7,46 |
| d) Radna mjesta III. vrste |  |  |  |  |  |  |
| 1. laborant, tehnički suradnik 0,970 | 902,08 | 0,97 | 875,0176 | 1,165 | 1019,3955 | 7,11 |
| 2. pomoćni knjižničar 0,873 | 902,08 | 0,873 | 787,51584 | 1,165 | 917,45595 | 6,40 |

***UPUTE VEZANE UZ UPIS TROŠKA OSOBLJA U SUSTAV eNPOO***

Unutar prozora „**Proračun“**, stavka „Aktivnost s analizom troška“ potrebno je iz padajućeg prozora odabrati izbor „15% za neizravne troškove“.

Unutar stavke „Standardna veličina jediničnog troška“ prijavitelj je obavezan za sve **troškove osoblja** odabrati opciju DA i nakon toga odabrati „+ Dodaj“ koji se nalazi s desne strane.

*Predlažemo korisnicima da ne izabiru ponuđene SVJT opcije, već da se vode izračunom za novozaposlene osobe koji se nalazi u ovom Prilogu te kroz opciju „+ Dodaj“ navedu izračun za pojedinu osobu za koju se trošak iskazuje.*

Odabirom **„+ Dodaj“** prijavitelju se otvara dodatni prozor unutar kojeg prijavitelj treba upisati slijedeće informacije:

Unutar stavke „Naziv stavke troška“ prijavitelj treba unijeti ime i prezime osobe za koju potražuje sredstva (za postojeće zaposlene osobe) ili oznaku npr.  Istraživač 1 (za novozaposlene osobe). Unutar stavke „Iznos po jedinici (EUR)\*“ prijavitelj treba unijeti vrijednost rada za jedan sat za osobu za koju potražuje sredstva. Unutar stavke „Definicija jedinice\*“ prijavitelj treba objasniti na koji način je došao do izračuna vrijednosti rada za jedan sat za navedenu osobu. Kad se popune sva polja potrebno kliknuti u donjem lijevom kutu prozora „Potvrdi kako bi se navedeni trošak prikazao na popisu unutar stavke „Standardna veličina jediničnog troška“.

Kako bi se navedeni trošak za osobu prikazao u proračunu prijavitelj treba unutar stavke **„Aktivnost proračuna“** u desnom kutu kliknuti „+ Dodaj“.

Odabirom „+ Dodaj“ otvara se novi prozor unutar kojeg prijavitelj pod stavkom „Vrsta troška“ odabire **„Standardna veličina jediničnog troška“**. U padajućem izborniku pod stavkom „Naziv“ izlistavaju se svi troškovi koji su navedeni pod stavkom „Standardna veličina jediničnog troška“ i prijavitelj izabire trošak koji je ranije sam nadodao u navedenu listu. Pod stavkom „Nositelj troška“ prijavitelj izabire s padajućeg izbornika ispravnu opciju i zatim pod stavkom „Opis“ treba se upisati opis navedenog troška. Pod  stavkom „broj jedinica“ prijavitelj treba upisati broj sati koje će navedena osoba raditi na aktivnosti koja je vezana uz navedeni trošak. Sustav automatski popunjava vrijednost rada za jedan sat sukladno ranije unesenim podacima.

Prijavitelj također mora izabrati kategoriju financiranja iz padajućeg izbornika i na kraju pod stavkom „Vrsta troška u sustavu financiranja primjenom fiksne stope“ potrebno je izabrati opciju „Izravni troškovi osoblja“ te nakon toga kliknuti „potvrdi“ koji se nalazi u lijevom kutu.

Nakon toga navedeni trošak treba biti prikazan u tablici aktivnosti proračuna unutar koje se automatski izračunava trošak osoblja (vrijednost sata rada \* broj jedinica). Za svaki trošak osoblja se **automatski izračunava i neizravni trošak** koji se automatski pripisuje ukupnoj vrijednosti aktivnosti te je vidljiv u posebnoj tablici „Fiksna stopa“ koja je vidljiva na dnu stranice.

Napominjemo kako prijavitelji **ne upisuju „Neizravni trošak“** u sustav niti za njega samostalno izračunavaju vrijednost i da će tako upisan trošak biti neprihvatljiv te da samim time prijavitelj sam snosi odgovornost za isti.